Francis Paré

Francis Paré (sündinud 30. juunil 1987 Longueuilis, Québecis) on Kanada päritolu Valgevene jäähokimängija, kes mängib Šveitsi kõrgliiga klubis Lausanne ründajana paremäärel.

Aastatel 2003–2008 mängis Paré Quebec Major Junior Hockey League'is, esmalt neli hooaega Shawinigan Cataractesis ja seejärel ühe hooaja Chicoutimi Saguenéens. Hooajal 2007–08 oli ta liigas suurim väravakütt (54 väravat) ja resultatiivsuselt kolmas mängija (54+48) ning pälvis liiga hooaja väärtuslikumale mängijale antava Michel Brière Memorial Trophy.

Aastatel 2008–2013 mängis ta American Hockey League'i klubis Grand Rapids Griffins. Hooajal 2012–13 võitis ta klubiga Calder Cup'i.

2013. aasta juulis sõlmis Paré lepingu Soome kõrgliiga klubiga HC TPS. Hooaja 2013–14 teises pooles liitus ta KHL-i klubiga Magnitogorski Metallurg. Samal hooajal võitis ta Metallurgiga Gagarini karika. Seejärel mängis ta KHL-is Tšeljabinski Traktori ja Bratislava Slovani ridades. Hooaja 2015–16 teisel poolel mängis ta taas TPS-is.

2016. aasta juunis liitus ta KHL-i klubiga Zagrebi Medveščak. Kuna Medveščak sel hooajal väljalangemismängudele ei jõudnud, mängis Paré hooaja lõpus lisaks Šveitsi kõrgliiga klubis Genève-Servette HC.

Aastatel 2017–2019 mängis ta KHL-is Jekaterinburgi Avtomobilisti ridades ja 2019–2021 Minski Dinamos. 2021. aasta mais sõlmis ta üheaastase lepingu Omski Avangardiga. 2021. aasta detsembris naasis ta Šveitsi kõrgliigasse, liitudes Lausanne'iga. 

2017. aastal võitis Paré Kanada võistkonnaga Spengleri karika. 2021. aastal debüteeris ta Valgevene jäähokikoondises.

Viited

Välislingid 
 Francis Paré KHL.ru lehel
 Francis Paré hockeydb.com lehel

Kanada jäähokimängijad
Valgevene jäähokimängijad
Magnitogorski Metallurgi mängijad
Tšeljabinski Traktori mängijad
Jekaterinburgi Avtomobilisti mängijad
HK Minski Dinamo mängijad
Omski Avangardi mängijad
Sündinud 1987